Diari Oficial de la Generalitat Valenciana


Sumari del DOGV 2737, del 29-04-1996 (1996/838054)

ORDRE de 9 d'abril de 1996, de la Conselleria de Cultura, Educació i Ciència, per la qual es convoca concurs públic per a la concessió de beques de col·laboració en el Catàleg Col·lectiu del Patrimoni Bibliogràfic de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/09/(6)/dof/vci/html**

### Dades del document

Número de DOGV
:   2737

Data del DOGV
:   29-04-1996

Secció del DOGV
:   DISPOSICIONS GENERALS

Número del document
:   1996/838054


Data del document
:   09-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 9 d'abril de 1996, de la Conselleria de Cultura, Educació i Ciència, per la qual es convoca concurs públic per a la concessió de beques de col·laboració en el Catàleg Col·lectiu del Patrimoni Bibliogràfic de la Comunitat Valenciana.   
Conèixer els fons bibliogràfics que hi ha a la Comunitat Valenciana és un factor indispensable per a l'estudi i la investigació de la nostra història. Amb aquesta finalitat, cal disposar dels elements de descripció bibliogràfica que en faciliten la localització i garantesquen la possibilitat d'accedir-hi fàcilment.  
La Conselleria de Cultura, Educació i Ciència té el propòsit de possibilitar l'especialització en el procés tècnic del fons bibliogràfic antic als llicenciats en Geografia i Història residents a la Comunitat Valenciana, de facilitar-los la participació en el Catàleg Col·lectiu del Patrimoni Bibliogràfic de la Comunitat Valenciana i de promoure que desenvolupen pràctiques professionals específiques en una de les línies de formació bibliotecària específica.  
Aquesta activitat es portarà endavant a les seus amb fons bibliogràfics pertinents, sota la supervisió del tècnic responsable del Catàleg Col·lectiu del Patrimoni Bibliogràfic de la Comunitat Valenciana, la qual cosa garantirà tant l'ortodòxia del procés tècnic de l'esmentat Catàleg com la tasca de completar els estudis teòrics i pràctics que acrediten els becaris.  
La Conselleria de Cultura, Educació i Ciència té competències en matèria de promoció cultural en virtut del Decret 23/1993, de 12 de juliol, pel qual es varen assignar competències a la Conselleria de Cultura, Educació i Ciència i entre aquestes competències està la d'elaborar el Catàleg Col·lectiu del Patrimoni Bibliogràfic, tasca que realitzaran conjuntament el Ministeri de Cultura i la Conselleria de Cultura, Educació i Ciència de la Generalitat Valenciana, en compliment de l'article 51 de la Llei de Patrimoni Històric Espanyol.  
En virtut d'això, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar un concurs públic per a la concessió de sis beques de col·laboració en el Catàleg Col·lectiu del Patrimoni Bibliogràfic de la Comunitat Valenciana, a desenvolupar a les seus següents:  
- València 3 beques.  
- Orihuela 2 beques.  
- Segorbe 1 beca.  
I aprovar les bases per les quals es regeix aquesta convocatòria, incloses com a annex I en aquesta ordre i el model de sol·licitud de les esmentades beques.  
Segon  
Aquestes beques seran a càrrec de l'aplicació pressupostària 34.11.045.77.371.77, dins la línia 4.08/000/96, anomenada «Ajudes a formació en arxius i biblioteques i Catàleg Col·lectiu del Patrimoni Bibliogràfic». L'import global màxim destinat a aquestes beques serà de cinc milions quatre-centes mil (5.400.000) pessetes.  
DISPOSICIONS FINALS  
Primera  
S'autoritza el director general de Promoció Cultural perquè, en l'àmbit de les seues competències, adopte les mesures necessàries per el desenvolupament i l'aplicació d'aquesta ordre.  
Segona  
Aquesta ordre entrarà en vigor el mateix dia que el Diari Oficial de la Generalitat Valenciana la publique.  
Tercera  
Contra aquesta ordre, que posa fi a la via administrativa, es podrà presentar recurs contenciós administratiu, dins el termini de dos mesos comptadors des del dia de la publicació de l'ordre, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, Educació i Ciència d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 d'abril de 1996.  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I   
Primera  
L'objecte d'aquesta convocatòria és la concessió de sis beques de col·laboració en el Catàleg Col·lectiu del Patrimoni Bibliogràfic de la Comunitat Valenciana per a 1996.  
Segona  
La durada d'aquestes beques serà de sis mesos i seran incompatibles amb altres beques concedides per a una activitat igual o similar, i amb la percepció d'havers en concepte de sou amb càrrec de dotacions pressupostàries de les administracions públiques o dels organismes o de les empreses que en depenguen.  
La dotació de cadascuna de les beques serà de nou-centes mil (900.000) pessetes.  
Tercera  
Les beques objecte d'aquesta convocatòria s'adjudicaran mitjançant un concurs públic entre els aspirants que complesquen els requisits següents:  
1) Tenir la nacionalitat espanyola i residir a la Comunitat Valenciana.  
2) Ser llicenciat/da en Geografia i Història o en Filosofia i Lletres (secció Història).  
3) No haver resultat adjudicatari d'aquestes beques en dues convocatòries.  
Els apartats 1 i 2 s'han d'acreditar documentalment.  
Quarta  
Les sol·licituds, el model de les quals figura com a annex II d'aquesta convocatòria, es podran presentar al Registre General de la Conselleria de Cultura, Educació i Ciència, a les direccions territorials de Cultura i Educació de València, Castelló o Alacant i als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels procediments establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A les instàncies de sol·licitud caldrà adjuntar la documentació següent:  
1) Original o fotocòpia compulsada de l'expedient acadèmic general, en el qual s'ha de fer constar el nombre de convocatòries per assignatura.  
2) El currículum.  
3) El certificat d'empadronament.  
4) Tota la documentació que es considere escaient adjuntar-hi com a mèrit personal. En cas de treballs realitzats, caldrà adjuntar-n'hi una còpia.  
5) Fotocòpia del DNI i número de telèfon per a comunicacions.  
Les instàncies de sol·licitud estaran a disposició dels interessats a la Conselleria de Cultura, Educació i Ciència, a les direccions territorials de Cultura i Educació de València, Castelló o Alacant i als centres d'informació de l'Oficina d'Informació, Iniciatives i Reclamacions de la Generalitat Valenciana.  
Si la sol·licitud no reuneix els requisits i els documents que s'assenyalen en aquesta base es requerirà a l'interessat perquè, en un termini de deu dies esmene la falta o adjunte els documents preceptius, i s'indicarà que, si no ho fes així, es considerarà que ha desistit de la seua petició i s'arxivarà sense més tràmit, d'acord amb l'article 71, apartat 1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
El termini de presentació d'instàncies serà de quinze dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Cinquena  
Cada aspirant únicament podrà triar una seu. En l'adjudicació de les beques de cada seu i en la configuració de la llista d'espera corresponent, es tindran únicament en compte els aspirants que hagen optat per aquesta.  
Sisena  
La valoració de les sol·licituds es farà en dues fases:  
1. Realització d'una prova pràctica sobre descripció i processament tècnic de fons bibliogràfic antic, de 0 a 15 punts.  
Les sol·licituds dels aspirants que no aconseguesquen 7,50 punts en la prova pràctica seran desestimades, tant pel que fa a la concessió de les beques, com per a formar part de les llistes d'espera.  
2. Valoració dels mèrits aportats pels sol·licitants, que hauran de ser acreditats documentalment, segons la següent puntuació:  
a) Expedient acadèmic general, en el qual s'ha de fer constar el nombre de convocatòries per assignatura (original o fotocòpia compulsada), de 0 a 4 punts.  
b) Cursos especialitzats en biblioteconomia i documentació, contractes de treball i beques en biblioteques o centres de documentació i publicacions tècniques, de 0 a 2 punts.  
c) Altres mèrits relacionats amb la matèria objecte d'aquesta convocatòria (cursos d'idiomes i d'informàtica), de 0 a 1 punt.  
d) Tesi doctoral, 2 punts.  
Setena  
1. Per a l'avaluació dels mèrits dels aspirants es constitueix una comissió qualificadora integrada per:  
President: el director general de Promoció Cultural.  
Vocals:  
- La cap del Servei del Llibre, Arxius i Biblioteques, tècnic responsable del Catàleg Col·lectiu del Patrimoni Bibliogràfic de la Comunitat Valenciana.  
- El cap de la Secció del Llibre.  
- El director de l'Arxiu Central de la Generalitat Valenciana.  
Secretària: la cap de la Secció de Documentació Bibliotecària.   
2. La comissió qualificadora elaborarà una proposta dins els 75 dies naturals, comptadors a partir del dia següent al qual finalitze el termini de presentació de sol·licituds i té la facultat per a realitzar totes les comprovacions necessàries per a qualificar els mèrits adduïts.  
Una vegada finalitzada l'avaluació corresponent dels exàmens i expedients de cadascun dels aspirants, la comissió elevarà una proposta al conseller de Cultura, Educació i Ciència, qui resoldrà l'adjudicació de les beques. La resolució es publicarà en el Diari Oficial de la Generalitat Valenciana.  
La proposta d'adjudicació de les beques es farà en funció de la prelació obtinguda pels aspirants a cada seu, derivada de la puntuació que se'ls haja atribuït en les dues fases de valoració.  
Tanmateix, la comissió qualificadora podrà proposar que siguen declarades desertes les beques si, segons el seu parer, no hi hagueren concursants amb mèrits suficients.  
3. Si en el termini de tres mesos comptadors a partir del dia en què finalitze el termini de presentació d'instàncies l'òrgan competent no hagués dictat resolució, les sol·licituds formulades pels interessats haurien de considerar-se desestimades.  
Vuitena  
Són obligacions del beneficiari:  
a) Acreditar, en el termini màxim de deu dies des de l'endemà de la notificació de la concessió, que es troba al corrent de les seues obligacions tributàries i davant la Seguretat Social, referit als 12 mesos anteriors a la sol·licitud de la beca, en els termes previstos en l'Ordre de la Conselleria d'Economia i Hisenda de 7 de gener de 1991 (DOGV 05.02.91).   
Així mateix, el beneficiari haurà d'acreditar de nou que es troba al corrent d'aquestes obligacions quan acabe el període de gaudi de la beca.  
b) Col·laborar amb el responsable del Catàleg Col·lectiu del Patrimoni Bibliogràfic de la Comunitat Valenciana en els treballs tècnics que els encarreguen. Per aquesta raó acudiran als locals de la seu actual del Catàleg Col·lectiu esmentat (Biblioteca Pública de València, carrer de l'Hospital núm. 13, València), o a qualsevol altre local amb fons susceptibles de ser integrats en el Catàleg Col·lectiu, durant sis mesos, amb el mateix horari que el personal de la biblioteca.  
c) Acreditar davant la Conselleria de Cultura, Educació i Ciència la realització de l'activitat o l'adopció del comportament, i el compliment dels requisits i de les condicions que determinen la concessió o l'aprofitament de l'ajuda.  
d) La submissió a les actuacions de control financer que corresponguen a la Intervenció General, pel que fa a les subvencions i ajudes concedides.  
e) Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat procedents de qualsevol administració o ens públic.  
Novena  
El pagament de les beques es farà quan acabe el període per al qual van ser concedides.   
En cas de renúncia a la beca per part de la persona interessada, es procedirà al pagament de la part corresponent de la beca quan s'haja gaudit de la beca durant un període mínim de quatre mesos. Si la renúncia tinguera lloc abans d'aquest període mínim, no es pagarà cap quantitat.  
Per tal de fer el pagament, en qualsevol cas, serà necessari la presentació prèvia d'un certificat d'aprofitament, expedit pel responsable del Catàleg Col·lectiu.  
Deu  
Quedarà sense efecte la concessió de la beca, després de l'audiència amb la persona interessada, quan no s'haja fet l'activitat que va motivar la concessió, quan deixen de complir-se els requisits exigits o quan s'incomplesquen, sense causa que ho justifique, les condicions establertes en aquesta convocatòria.   
Onze  
Tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions o ajudes atorgades per altres administracions i ens públics o privats, podran donar lloc a la modificació de la resolució de concessió.  
L'import de les subvencions regulades en aquesta ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Dotze  
Serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtenció de la subvenció sense complir les condicions requerides.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit previst en el paràgraf segon de l'apartat anterior, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat desenvolupada.  
Tretze  
Quan de l'exercici de les funcions d'inspecció o control es deduesquen indicis de la incorrecta obtenció, aprofitament o destinació de la subvenció o ajuda percebuda, els agents encarregats podran acordar la retenció de les factures, dels documents equivalents o substitutius i de qualsevol altre document relatiu a les operacions en què aquests indicis es manifesten.  
Catorze  
La Conselleria de Cultura, Educació i Ciència serà la propietària dels treballs realitzats i els autors no els podran utilitzar sense l'autorització corresponent.  
Quinzena  
La concessió i l'aprofitament de la beca no implicarà cap vinculació laboral ni administrativa amb la Conselleria de Cultura, Educació i Ciència, ni amb els centres del Catàleg Col·lectiu del Patrimoni Bibliogràfic de la Comunitat Valenciana, ni pressuposa cap compromís d'incorporació posterior a les plantilles dels esmentats organismes.  
ANNEX II  
Sol·licitud de beca de col·laboració en el Catàleg Col·lectiu del Patrimoni Bibliogràfic de la Comunitat Valenciana  
A. Dades personals  
Cognoms ... Nom ...  
NIF ... Data de naixement ...  
Adreça ... (Carrer, plaça i número)  
Localitat ... Codi postal ...  
Telèfon ...  
Documentació que hi presenta:  
B. Expedient acadèmic (original o fotocòpia compulsada)  
C. Currículum  
D. Certificat d'empadronament  
E. Cursos de biblioteconomia i documentació, contractes de treball i beques en biblioteques i centres de documentació  
Centre: ...  
Durada: ... Contractes i beques (mesos i anys) ...  
Cursos (hores) ...  
Publicacions  
F. Altres mèrits: cursos d'idiomes i d'informàtica  
Centre: ...  
Hores: ...  
G. Tesi doctoral  
H. única seu a la qual aspira:  
I. Fotocòpia del DNI  
La persona sol·licitant es compromet a acceptar les bases de l'Ordre de .. de ... de 1996, de la Conselleria de Cultura, Educació i Ciència, publicada en el DOGV núm. ..., de data ..., a assistir i participar plenament en els treballs que li siguen encomanats, en cas de ser adjudicatària, i declara que les dades personals, acadèmiques i professionals que s'aporten són certes.  
..., a ... de/d'... de 1996  
(Signatura de la persona interessada)  
CONSELLERIA DE CULTURA, EDUCACIó I CIèNCIA.   
DIRECCIó GENERAL DE PROMOCIó CULTURAL.


Còpia Permalink ELI